Adardun (onddo)

Adarduna (Clavulinopsis corniculata) Clavariaceae familiako onddo espezie bat da. Jan liteke, baina haragia mikatza du, kalitate txikikoa.

Sinonimoak: Clavaria corniculata, Clavaria muscoides, Ramaria echinata.

Deskribapena 
Karpoforoa: 2 eta 7 cm bitarteko garaierakoa, zaila, hori-arrautza kolorekoa, urre kolorekoa edo laranja kolorekoa, enbor mehekoa eta lirainekoa, urkilatutako adartxoekin. Nahiko likatsua, adar formako gorputz-adar batzuekin. Fruktifikazioak zuhaixka forma dute, muturretan zenbait adarkatze izaten dituzte, oreinen adarren antza izaten dute.

Haragia: Horixka, elastikoa, zaila, irinaren usainarekin eta zapore mingots samarrarekin.

Etimologia: Clavulinopsis terminoa, "clava"-ren txikigarritik dator, garrote txikia, esan nahi duen "clavulina" hitzetik eta itxura, antzekoa, esan nahi duen grekozko "ópsis" hitzetik. “Clavulina” baten antzekoa. Corniculata epitetoa "cornus" adarraren txikigarritik dator "corniculus" hitzetik. Adar txikiak, adar formakoak, punten formagatik.

Jangarritasuna 
Sukaldaritzan balio gutxi duen jangarria.

Nahasketa arriskua 
Biskositatea kontuan hartuz gero  eta gainera lurrean hazten dela, ez dugu nahastuko koniferoen motzondo usteletan hasten den Calocera viscosa-rekin.

Sasoia eta lekua 
Udaren amaieran eta udazkenean, zuhaitzak dituzten zelaietan, belarretan eta goroldiotan. Espezie hau ez da oso arrunta eta nahiago ditu lur buztintsuak.

Banaketa eremua 
Kanada, Ameriketako Estatu Batuak, Mexiko, Kuba, Panama, Europa, Errusia, Himalaiako eremua, Japonia, Australia, Zeelanda Berria, Brasil, Kenya, Kongoko Errepublika Demokratikoa.

Erreferentziak

Kanpo estekak 

Clavulinopsis
Kanadako onddoak
Ameriketako Estatu Batuetako onddoak
Mexikoko onddoak
Kubako onddoak
Panamako onddoak
Europako onddoak
Errusiako onddoak
Himalaiako eremuaren onddoak
Japoniako onddoak
Australiako onddoak
Zeelanda Berriko onddoak
Brasilgo onddoak
Kenyako onddoak
Kongoko Errepublika Demokratikoko onddoak